作者:戴善甫
標題:陶學士醉寫風光好・煞尾
內容:公堂上坐著相公，階直下列著武士。我這裡盡場分說心間事，拚兩個雙棒兒階前覓一個死。(做撞階科)(錢王雲)住、住、住！秦弱蘭留性命，逗你耍哩。(陶谷雲)姐姐，間別無恙。則被你想殺我也。(錢王雲)秦弱蘭，陶學士為你回不的汴京。你兩口兒且在我杭州居住。等我朝京，見了大宋主人。奏過還著陶學士復舊職。那其間駟馬軒車，五花官誥，都是你的。(正旦拜科，雲)多謝了大王。(錢王雲)古人有言："樂莫樂兮新相知，悲莫悲兮生別離。"今日你兩個夫妻會合，便當殺羊宰馬，做個慶喜筵席。(詞雲)當日個有意江南降李主，故書隱語顯文章。豈謂彼中有識者，獨眠孤館早參詳。故教此女來狐媚，惱亂春風學士腸。驛亭巧把姻緣結，新詞留下好風光。此心愧報難回汴，只得潛身且寄杭。專待君恩重召取，那其間同駕香車入畫堂。半世孤高佔仕路，一天風月動詞場。若道鍾情非我輩，因何千載說高唐。